Sekolah Menengah Kebangsaan Agama Wataniah

**Sekolah Menengah Kebangsaan Agama  Wataniah**, nama ringkasnya *SMKA Wataniah* atau SMKAW merupakan sebuah Sekolah menengah kebangsaan yang terletak di Jalan Tanah Merah Lama.

Pada 2009, Sekolah Menengah Kebangsaan Agama  Wataniah memiliki 297 pelajar lelaki dan 559 pelajar perempuan, menjadikan jumlah keseluruhan murid seramai 856 orang. Ia mempunyai seramai 69 orang guru.2009

## Senarai Pengetua SMKA Wataniah

Allahyarham Tuan Haji Mohd Noor bin Yusoff (1 Januari 1947-31 Mei 1947)

Haji Nik Mohd Salleh bin Nik Mat (1 Jun 1947-31 Disember 1948)

Haji Ibrahim bin Mohamad (1 Januari 1949-31 Disember 1956)

Haji Mahyidin bin Abu Bakar (1 Januari 1957-31 Disember 1974)

Haji Mohamad bin Che Nor (1 Januari 1975-31 Disember 1978)

Haji Mohd Amin bin Che Tengah (1 Januari 1979-31 Disember 1986)

Haji Mat Zin bin Abd Rahman (1 Januari 1987-10 Jun 1988)

Haji Mohd Yusof bin Omar (11 Jun 1988-18 Ogos 1995)

Haji Ismail bin Dollah (1 September 1995-31 Disember 1998)

Haji Mohd Nawawi bin Salleh (1 Februari 1999-13 Disember 2000)

Haji Zahari bin Latif(1 Disember 2001-1 Disember 2003)

Hajah Wan Sabariah binti Wan Bakar (14 Februari 2004-31 Mac 2008)

Haji Jusoh bin Omar (1 April 2008-30 November 2011)

Haji Abdul Rahman bin Mahmood (4 Disember 2011-11 Mei 2017)

Haji Mohd Ismail bin Mohamood (4 September 2017-1 September 2022)

Puan Nor Maheran binti Haji Abdul Rahman (Mei 2025-Kini)

## Sejarah

Sekolah Menengah Kebangsaan Agama Wataniah, 18500 Machang, Kelantan didirikan pada 1 Januari 1947 oleh Allahyarham Tuan Haji Mohd Noor bin Yusoff (1915-1993). Sekolah ini dahulu dikenali sebagai Sekolah Rendah Agama Wataniah dan Sekolah Menengah Arab Wataniah. Pada tahun 1947, sekolah ini mempunyai seramai 20 orang guru yang berkhidmat secara sukarela. 

Pada tahun 1948 era pengetua yang kedua Haji Nik Mohd Salleh Nik Mat selaku pengetua yang menggantikan Haji Mohd Noor Yusoff, yuran dikenakan sebanyak RM 1 sebulan. Di tahun-tahun berikutnya, yuran dikenakan dari RM 3, RM 5 dan RM 10. Dalam era 1960-an, bilangan murid meningkat kepada 50 orang murid dan kelas juga berkembang kepada 9 kelas. Pada tahun 1974, sekolah ini mendapat bantuan daripada Majlis Agama Islam Kelantan, Kerajaan Pusat dan seterusnya daripada Yayasan Islam Kelantan mulai tahun 1979. Sekolah ini juga telah diambil alih oleh Kementerian Pelajaran Malaysia pada 21 Februari 1986 bersamaan Jumaat 12 Jamadil Akhir 1406 Hijrah.

Upacara penyerahan rasmi telah dilakukan oleh YB Dato' Haji Mohamed bin Yaacob (Menteri Besar Kelantan) bagi pihak kerajaan negeri dan YAB Dato' Seri Abdullah bin Haji Ahmad Badawi (Menteri Pelajaran Malaysia) bagi pihak Kementerian Pelajaran Malaysia. Pada awal tahun 1990, bangunan baru telah siap dibina untuk pembelajaran yang lebih kondusif. Bangunan asrama siap dibina pada pertengahan 1997. Pada tahun 2003, Tingkatan 6 SMKAW telah ditubuhkan bermula dengan ambilan pertama pada bulan Jun, STPM (Sijil Tinggi Pelajaran Malaysia) pertama dimulakan pada tahun 2004. Pada tahun 2005, sekolah ini diiktiraf melalui kejayaan selaku pemenang pertama Anugerah Kualiti KPM yang menjadikan sekolah ini salah sebuah sekolah yang terbilang di rantau ini.

Pada tahun 2007, aliran Ekonomi telah dihapuskan setelah pencapaian pelajar dalam mata pelajaran tersebut tidak memberangsangkan. Pada tahun 2009, sekolah ini telah menempa sejarah manis dari sudut kegemilangan kerana telah mendapat pengiktirafan sebagai Sekolah Kluster Kecemerlangan dengan bidang kebitaraan Bahasa Melayu dan Pendidikan Islam.

Bermula pada 1 Disember 2011, kehadiran pengetua cemerlang, Tuan Haji Abdul Rahman Mahmood, pelbagai perubahan dan transformasi telah dilakukan. Kecemerlangan dan kepimpinan sekolah diteruskan dengan kehadiran pengetua baharu Tuan Haji Mohd Ismail Mohamood pada 4 September 2017. Pada tahun 2025, pengetua telah digantikan dengan Puan Nor Maheran binti Haji Abdul Rahman.

## Pencapaian
*Tempat ketiga dalam RHB-The Star Mighty Minds 2011 Terengganu and Negri Sembilan state challenges 

## Alamat
:Sekolah Menengah Kebangsaan Agama  Wataniah
:Jalan Tanah Merah Lama 
:18500, Machang
:Kelantan, Malaysia
:Telefon = 6099751944
:Fax     = 6099752944

## Pautan luar
* Sekolah Menengah Kebangsaan Agama  Wataniah